open-index/open-wikipedia-markdown huggingface dataset:
Dražko

**Dražko** (; ; ? - Rerik, 809) je bio veliki knez/poglavica slavenskog plemena Bodriča koji je vladao od oko 795. do 809.

Bio je sin kneza Wicana. Prvi put se u historijskim izvorima spominje 798. godine kada je za račun franačkog kralja Karla Velikog napao nordalbingijske Saksonce te ih porazio u bitci kod Bornhöveda (Sventanapolje). Nakon bitke su Saksonci masakrirani, odnosno prisilno raseljeni po Karlovoj državi, a njihovu su zemlju (u okolici današnjeg Hamburga) dobili Bodriči. Karlo je svojim slavenskim saveznicima iskazao zahvalnost i tako što je godine 804. Dražka pozvao na kraljevski sabor u Hollenstedteu gdje je naredio svim Slavenima pod svojom vlašću da Dražka priznaju za svog kralja; počast je bila utoliko veća što je Dražko bio paganin, a jedan od Karlovih motiva za rat protiv Saksonaca širenje kršćanstva.

Međutim, naglo jačanje Bodriča je dovelo do sukoba sa germanskim narodom Danaca na sjeveru. Godine 808. je danski kralj Gudfred napao područje Noradlbingije, zauzeo i spalio glavno bodričko trgovište Rerik. Dražko je međutim nastavio pružati otpor i uspio otjerati Dance. Međutim, ubio ga je jedan od Gudfredovih agenata. Dražkova smrt je označila kraj prodora Bodriča na zapad, a novosvojene teritorije su postepeno preuzeli Franci, ustanovivši na njima marke prema Dancima i slavenskim teritorijama.

## Literatura
* Łowmiański H., *Początki Polski*, t. V, Warszawa 1973, s. 252, 255–256
* Nalepa J., *Drożko* [w:] *Słownik Starożytności Słowiańskich*, t. I, Wrocław 1961,  (całość), s. 387–388
* Turasiewicz A., *Dzieje polityczne Obodrzyców: od IX wieku do utraty niepodległości w latach 1160–1164*, Kraków 2004, , s. 45–51
* Wachowski K., *Słowiańszczyzna zachodnia*, Poznań 2000, (Wznowienia, t. 6), , ISSN 1425–1280, s. 58–59, 69–72, 74, 77–78,
Bitka kod Bornhöveda (798)

**Bitka kod Bornhöveda** (); ), također poznata kao **Bitka na polju Sventana** (Alte Schwentine) se odigrala u današnjem Holsteinu godine 798. između savezničke vojske slavenskog plemena Bodriča pod knezom Dražkom i Franaka na jednoj, i nordalbingijskih Saksonaca na drugoj strani. Poticaj za bitku je bila dugogodišnja kampanja franačkog kralja Karla Velikog da se pokori i pacificira Stara Saksonija, odnosno nasilno pokrsti njeno pagansko stanovništvo. Pri tome se Karlo nije ustručavao sklopiti savez sa paganskim Bodrićima. Dražko je u bitci uspio poraziti Saksonce, koji su nakon toga masakrirani, odnosno raseljeni širom Karlove franačke države. Karlo je u znak zahvalnosti Bodrićima predao nordalbingijske teritorije, ali su one izgubljene uslijed danskih napada decenijama kasnije; kasnije ih je preuzela Franačka i sagradila liniju utvrđenja poznatu kao *[[Limes Saxoniae]]*.
Eadberht III Praen

**Eadberht III Præn** () bio je kralj anglosaksonske države Kent od 796. do 798. Njegova kratka vladavina je bila rezultat ustanka protiv hegemonije Mercije, te predstavljala posljednji period u kome je Kent postojao kao formalno i de facto nezavisna država.

Prije Eadberhta je, po svemu sudeći, Kentom neposredno od 785. do 796. upravljao kralj Offa od Mercije, a nakon njegove smrti je, prema navodima Anglosaksonske kronike Eadberht zauzeo prijestolje u Kentu. Eadberht je, prema historijskim špekulacijama, prije toga bio u egzilu u Franačkoj pod zaštitom Karla Velikog.

Ustanak je doveo do toga iz Kenta bježi pro-mercijski nadbiskup Canterburyja, Aethelheard. To je novi mercijski kralj Cœnwulf iskoristio da započne korespondenciju sa papom Lavom III, nastojeći na svoju stranu staviti Crkvu. Lav je na kraju pristao ekskomunicirati Eadberta, iskoristivši kao povod to da je Eadbert svojevremeno bio svećenik. Uz papin blagoslov je Cœnwulf napao i osvojio Kent, pri čemu je Eadberht zarobljen 798. Prema *Kronici* je Cœnwulf u lancima doveden u Merciju, gdje je poslije oslijepljen i odsječene mu šake, Roger od Wendovera kasnije navodi da je Coenwulf nešto kasnije pomilovao Eadberta i pustio ga na slobodu.

## Fusnote
Sigered od Essexa

**Sigered od Essexa** je bio posljednji kralj anglosaksonske države Essex koji je vladao od 798. do 825. Na prijestolje je došao poslije abdikacije svog oca Sigerica. Kao i otac, Sigered je bio vazal Mercije, čiji su ga vladari godine 812. degradirali u rang vojvode. Godine 825. se odrekao i svoje vojvodske časti, u korist novog hegemona - kralja Egberta od Wessexa.
Cuthred od Kenta

**Cuðred** je bio kralj Kenta od 798. do 807. Bio je brat mercijskog kralja Cœnwulfa. Nakon što je 798. Coenwulf u Kentu skršio anti-mercijski ustanak pod Eadberhtom Praenom, postavio je svog brata za klijentskog kralja. Za vrijeme Cuthredove vladavine je ukinuta biskupija Lichfield, čime su vraćene nekadašnje teritorijalne nadležnosti kenterberijskog nadbiskupa. Cuthredova vladavina je također zabilježila prve napade Vikinga na Kent. Nakon Cuthredove smrti je Coenwulf neposredno preuzeo vlast u Kentu.
799.

__NOTOC__
Godina **799.** (**[[rimske brojke|DCCXCIX]]**) bila je redovna godina koja počinje u utorak u julijanskom kalendaru. Oznaka 799. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina. 

## Događaji

* jesen &ndash; Opsada Trsata, neuspjeli pokušaj franačkog vojvode Erika od Furlanije da zauzme grad Tarsatica (današnji Trsat) čijoj obrani pomaže Višeslav, knez Primorske Hrvatske.
* 29. 11. &ndash; Papa Lav III, koji je pod prijetnjom smrću morao bježati iz Rima, se trijumfalno vraća uz pomoć franačkih trupa pod Karlom Velikim. 


## Rođenja

## Smrti

* 13. 4. &ndash; Pavle Đakon, benediktinski redovnik i historičar
* 4. 9. &ndash; Musa al-Kazim, šijitski imam (r. 745)
* jesen &ndash; Erik od Furlanije, franački vojvoda
* Huai Su, budistički redovnik i kaligraf iz doba dinastije Tang (r. 737)

## Reference
Bodrići

**Bodrići** ili **Bodriči**, ponekad **Obodriti** ili **Abodriti** (, ; ) je naziv za pripadnike srednjovjekovnog zapadnoslavenskog plemenskog saveza na području današnjeg Mecklenburga i Holsteina u sjevernoj Njemačkoj (koji je pripadao široj grupi Polapskih Slavena). U historiju su krajem 8. vijeka ušli kao saveznici franačkog kralja Karla Velikog u borbi protiv Saksonaca i slavenskih Wieleca (Ljutiča). Pod knezom Dražkom su u bitci kod Bornhöveda porazili i protjerali Saksonce sa značajnog dijela sjeverne Njemačke, ali su teritorije izgubili u borbi protiv Danaca, nakon čega je sagrađen *[[Limes Saxoniae]]*, koji ih je trajno odvojio od zapadnih područja. Usprkos toga, kao i odbijanja da se pokrste, su ostali tradicionalnim saveznicima franačkih kraljeva, a kasnije i rimsko-njemačkih careva iz otonijanske dinastije. Sredinom 12. vijeka su se Danci udružili sa njemačkim feudalcima i pokrenuli Polapski križarski rat u kome je bodrički knez Niklot ubijen, nakon čega je njegov sin Pribislav pristao preći na kršćanstvo. Nakon pokrštavanja je uslijedila postepena germanizacija, odnosno asimilacija u njemačku naciju.

## Reference
A Christmas Carol

***A Christmas Carol***, punim imenom ***A Christmas Carol in Prose, Being a Ghost Story of Christmas*** (prevođena kao *Božićna priča* ili *Božićna pjesma*) je roman engleskog spisatelja Charlesa Dickensa. Roman je prvi put izdan 19. prosinca 1843. sa ilustracijama koje je napravio John Leech. Priča je po izlasku bila instantan uspjeh, prodavši se u 6,000 kopija samo u prvom vikendu. Iako je priča bila napisana kako bi Dickens dobio novac da otplati dug, ona je do danas ostala jedna od najpopularnijih i najdugovječnijih božićnih priča.

## Radnja
Škrtog direktora Londonske banke Scrooga posjećuje nećak koji ga moli da ga pusti s posla na Božić. On ga pušta, ali uz uvjet da mu taj dan neće biti plaćen. Nakon što Scrooge zatvori ured, dolazi mu duh prijatelja Marleya u okovima i govori mu da će ga posjetiti tri duha: prošlosti, sadašnjosti i budućnosti. Nakon što mu duh budućnosti pokaže njegov grob zameten snjegom i obitelj koja se veseli njegovoj smrti, Scrooge ispravlja svoje krive postupke i odlazi nećaku na proslavu Božića te donosi jelo i piće. Svi sretno i zajedno slave Božić.

## Ekranizacije
Knjiga je doživjela 15-tak različitih ekranizacija. Među njima su najpoznatije sljedeće:
* *[[The Muppet Christmas Carol (1992)]]* - Scroogea glumi Michael Caine
* *[[A Christmas Carol (1984)]]* - za Emmy nominirana televizijska verzija u kojoj se u glavnim ulogama pojavljuju George C. Scott kao Ebenezer Scrooge, David Warner i Susannah York kao Cratchitovi te Edward Woodward kao Duh Sadašnjeg Božića.
* *[[A Christmas Carol (1999)]]* - televizijski film s Patrickom Stewartom u ulozi Scroogea
* *[[Scrooge (1951)]]* - u glavnim ulogama su Alastair Sim kao Scrooge te Mervyn Johns i Hermione Baddeley kao Cratchitovi
* *[[A Christmas Carol (2009)]]* - glas Scroogeu posudio Jim Carrey

## Reference
800.

__NOTOC__
Godina **800.** (**[[rimske brojke|DCCC]]**) bila je prijestupna godina koja počinje u srijedu u julijanskom kalendaru. Oznaka 800. za ovu godinu se koristi od ranog srednjeg vijeka, kada je kalendarska era Anno Domini u Evropi postala glavnom metodom označavanja godina. 

## Događaji

* 25. 12. &ndash; Papa Lav III u Bazilici sv. Petra kruni franačkog kralja Karla Velikog za cara Svetog Rimskog Carstva.
* U Mezoamerici počinje kultura Itza (približni datum).


## Rođenja

* Nominoe, prvi kralj sve Bretanje (približni datum)

## Smrti

* 28. 3. &ndash; Sveta Alkelda
* 3. 6. &ndash; Stavrakije, glavni ministar Bizantskog Carstva

## Reference
Alkelda

**Sveta Alkelda** (, "ljekoviti izvor"; ? - 28. mart cca. 800), također navođena i kao **Alcelda**, bila je anglosaksonska princeza o čijem životu ima malo podataka i čiji je historijski karakter upitan.

Prema legendama je bila princeza, odnosno redovnica koju su danski Vikinzi zadavili prilikom napada na Middleham u današnjem Yorkshireu oko godine 800. Smatra se sveticom, odnosno zaštitnicom crkve u Middlehamu i Giggleswicku. Slavi se na dan 28. marta.

## Reference

## Vanjske veze
* Account of Saint Alkelda from Giggleswick church 
* Description of Saint Alkelda's Well at Middleham
Nominoe

**Nominoe** (ili **Nomenoe**) (, ) (? - 7. mart 851) je bio prvi vojvoda Bretanje koji je vladao od 846. do smrti. Među Bretoncima, a pogotovo bretonskim nacionalistima uživa titulu *[[pater patriae]]* (otac domovine; bretonski *Tad ar Vro*).

U historijskim izvorima se prvi put pojavljuje kao namjesnik franačkog kralja i rimsko-njemačkog cara Louisa Pobožnog, imenovan na carskom saboru u Ingelheimu u maju 831. Ostao je vjerni Louisov saveznik sve do njegove smrti 840. Potom je podržavao Charlesa Ćelavog sve do 843. kada je prešao na stranu Lotara I. To ga je dovelo do sukoba sa Charlesom, koga je uspio poraziti u bitci kod Ballona 22. novembra 845. Nakon toga ga je Charles sljedeće godine priznao za vojvodu (*duxa*). Usprkos toga je nastavio borbe sa Francima/Francuzima, najčešće podstrekavan od Charlesove braće i rodbine.

Nakon smrti ga je naslijedio sin Erispoe.

## Literatura
* Smith, Julia M. H. *Province and Empire: Brittany and the Carolingians*. Cambridge University Press: 1992.

## Fusnote
Itzá

**Itzá** (pl. Itzáes; izgovor ica), ratoborno pleme američkih Indijanaca iz skupine Maya nastanjeno danas sjeverno od jezera Petén Itzá u Gvatemali. Porijeklo Itzá možda nije bilo od Maya, nego od Tolteka ili su mješanci Tolteka i Putún Maya, koji su Mayama Yucatana nametnuli svoju vlast, prihvativši usput njihov jezik. Na Yucatanu osnivaju (?) grad Chichen Itza kojega napuštaju raspadom mayanskog carstva, i povlače se prema jezeru Petén gdje na otoku Flores osnivaju svoj drugi grad, Tayasal ili točnije Noh Petén. Dolaskom Španjolaca, Hernán Cortés tuda prolazi 1541. na putu za Honduras, oni će još dugo pružati otpor, sve do 1697. kada je Tayasal razoren a svete knjige Maya zapaljene.
Ice suvremeno vrijeme broje oko 1,800 duša (2001.), a njihov jezik gotovo je nestao 12 (1986. SIL).


Datoteka:Sacred-cenote.jpg|Sveti zdenac
800-te

**800-e** su decenija koja je počela 1. januara 800. i završila 31. decembra 809. 

## Događaji i trendovi
* 803 - Bizantsko Carstvo priznaje nezavisnost Venecije.

## Reference
Václav Havel

**Václav Havel** (Prag, 5. listopada 1936. - Hrádeček, 18. prosinca 2011.), češki političar i jedan od ključnih ljudi tijekom pokreta zvanog Baršunasta revolucija.

Rodio se u veoma poduzetnoj i intelektualnoj obitelji koja je bila povezana sa događajima u Češkoj 1920-ih i 1940-ih godina. Baš zbog toga, komunistički režim mu je zabranio da studira nakon završenog potrebnog školovanja. To je razlog zašto je pošao na naukovanje u kemijski laboratorij. Također je dopisno završavao još neke škole. Već kao tinejđer, objavljivao je drame koje su izvođene i donijele mu međunarodni prestiž. Bio je aktivan sudionik pokreta Praško proljeće 1968. godine. Zbog toga je stavljen pod prismotru vlasti koje su ga često zlostavljale. Najdulje je u zatvoru proveo četiri godine.

Jedan od ljudi s kojim se javno svađao je poznati pisac Milan Kundera. Kada je došla 1989. i demokratske promjene su zahvatile Europu, Havel se ponovno uključio u revolucionarno djelovanje. Kao predsjednik organizacije Civilni forum, bio je jedan od onih s kojima su komunisti morali pregovarati. Od 1989. do 1992. bio je deveti predsjednik Čehoslovačke, a od 1993. do 2003. bio je predsjednik Češke u dva mandata. Iako demokratskiji nego Vladimir Mečiar iz susjedne Slovačke, ipak je bio meta kritika i kontroverzi, posebice jer je ukinuo smrtnu kaznu, iz zatvora pustio mnogo onih osuđenih za manje zločine i to što se protivio lustraciji. Također, podržavao je američko-savezničku invaziju na Irak.

Ženio se dva puta, prva supruga Olga nije se sviđala njegovoj majci. Ipak, bila je slavljena kao svetica u očima češkog naroda. Nakon Olgine smrti, drugi put se oženio glumicom, danas poznatom kao Dagmar Havlova.

Kako je Havel bio lančani (strastveni) pušač, dijagnosticiran mu je rak pluća u prosincu 1996. No, uspio ga je pobijediti. Napisao je više drama i knjiga. Dobivao je mnoge nagrade, među kojima i onu Amnesty Internationala Veleposlanik savjesti, zbog njegove borbe za ljudska prava.

## Vanjske veze

* Václav Havel 
* Václav Havel kao Predsjednik Češke Republike
Shia LaBeouf

**Shia LaBeouf** (Los Angeles, 11. lipnja 1986.) američki je glumac. Počeo je karijeru kao dječja zvijezda popularnog TV programa Disney Channel, što mu je otvorilo put za nastup na filmu.

LeBeouf je najpoznatiji po ulogama u filmovima *[[Indiana Jones i Kraljevstvo kristalne lubanje]]*, *[[Oko sokolovo (2008)|Oko sokolovo]]*, *[[Ubojstvo Jesseja Jamesa od kukavice Roberta Forda (2007)|Ubojstvo Jesseja Jamesa od kukavice Roberta Forda]]*, *[[Charliejevi anđeli 2: Punom brzinom]]* te *[[Transformeri (2007)|Transformeri]]*, *[[Transformeri: Osveta poraženih]]* i *[[Transformeri: Tama Mjeseca]]*.

## Filmografija

## Vanjske veze
* Neslužbena stranica 
*
Hugo Weaving

**Hjugo Volas Viving** () je australijski glumac, rođen 4. aprila 1960. godine u Ostinu (Nigerija). Najpoznatije uloge je ostavrio kao agent Smit u serijalu Matriks i kao Elrond u filmskoj trilogiji Gospodara prstenova.

## Biografija
Rođen je u Nigeriji od engleskih roditelja Volasa i En. Detinjstvo je proveo u Južnoj Africi, da bi se kao tinejdžej doselio u Veliku Britaniju, gde je pohađao Queen Elizabeth's Hospital. Godine 1976. se seli u Australiju i tamo pohađa Knox Grammar School u Sidneju. Kasnije je maturirao na australijskom nacionalnom institutu dramaske umetnosti.

Svoju prvu veću ulogu je ostvario 1984. godine kao engleski kapetan Daglas Džardin u TV seriji Bodyline. Četiri godine kasije se pojaljuje u australijskoj mini seriji The Dirtwater Dynasty, a godinu dana kasnije igra zajedno sa Nikol Kidmen u filmu Bangkok Hilton. Godine 1991. primio je nagradu od strane australijskog filmskog institiuta 
za najboljeg glavnog glumca u niskobudžetnom filmu Proof. Godine 1994. je ostvario svoj internacionalni uspeh sa filmom Priscilla, Queen of the Desert, da bi četiri godine kasnije primio nagradu kao najbolji glumac za film *The Interview* na filmskom festivalu u Montrealu. Kasnije igra Posejdona u mini seriji Odisej, a pozajmio je i glas u crtanom filmu The Magic Pudding.

Svoju svetsku popularnost stiče sa ulogom agenta Smita u tri filma o Matriksu (The Matrix, The Matrix Reloaded, The Matrix Revolutions), a dokazao se i u filmskoj trilogiji Gospodar prstenova gde je igrao Elronda. Kasnije igra u nekoliko zapaženih filmova kao što su: *Happy Feet*, *V for Vendetta* i Transformersi gde je posudio glas Megatronu.

## Filografija

### Poznati glumci sa kojima je sarađivao
* Vigo Mortensen (Družina prstena, Dve kule, Povratak kralja)
* Kijanu Rivs (Matriks, The Matrix Reloaded, The Matrix Revolutions)
* Natali Portman (V kao Vendeta)
* Nikol Kidman (Bangkok Hilton, Srećno stopalo)
* Rasel Krou (Proof)
* Kejt Blančet (Little Fish)

## Vanjske veze

*
Bad Boys II

***Bad Boys II*** je američka akciona filmska komedija snimljena 2003. godine u režiji Michaela Baya koja predstavlja nastavak filma *[[Bad Boys (1995 film)|Bad Boys]]*. Protagonisti su dva miamijska policajca (koje glume Will Smith i Martin Lawrence) koji prilikom nastojanja da zaustave priliv ecstasyja na gradske ulice razotkrivaju međunarodnu zavjeru. Usprkos izuzetno loših kritika je predstavljao veliki komercijalni uspjeh.

U Hrvatskoj je prikazan pod naslovom ***Zločesti dečki 2***, a u Srbiji pod naslovom ***Loši momci 2***.

## Uloge

## Vanjske veze
* 
* 
* 
*
Bridget Moynahan

**Kathryn Bridget Moynahan** (21. septembar 1972 -), poznatija kao **Bridget Moynahan**, je američka glumica i manekenka. Poznatom je postala zahvaljujući povremenoj ulozi lika po imenu Natasha u TV-seriji *[[Sex and the City]]*, a potom u filmu *[[Coyote Ugly]]*. Potom je nastupala u akcijskim i špijunskim filmovima. Danas nastupa u policijskoj TV-seriji *[[Blue Bloods]]*.

Bila je u ljubavnoj vezi sa scenaristom Scottom Rosenbergom, a potom sa quarterbackom Tom Bradyjem od 2004. do 2006. Nedugo nakon prekida je rodila sina po imenu John Edward Thomas.

## Filmografija

## Vanjske veze
* 
*
Celuridi

**Celuridi** (lat. **Coeluridae**) su porodica malenih dinosaura mesoždera iz perioda kasne jure, koja je prije bila polifiletična (neprirodno oblikovana). Danas se smatra da u nju spadaju samo rodovi *[[Coelurus]]* i *[[Tanycolagreus]]*.

## Osobine
Celuridi su bili lovci malene do srednje veličine (1-2 m), koji su zbog svojih dugih zadnjih udova i vitke tjelesne građe bili vrlo okretni. Na rukama su imali tri prsta sa oštrim pandžama, a na stopalima su imali tri glavna prsta, tj. ona koja su nosila težinu tijela.

## Klasifikacija
Dugo vremena su se svi maleni jurski i kredski teropodi, koji nisu spadali ni u jednu specijaliziranu porodicu poznatu u to vrijeme, svrstavali među celuride, pa se tako stvorila zbunjujuća grupa "celurida" koji uopće nisu bili u srodstvu. U dinosaure koji su se prije netočno svrstavali u ovu grupu spadaju *[[Laevisuchus]]* (noasaurid) i *[[Microvenator]]* (srodnik oviraptorida). Mada su se tradicionalno svrstavali u ovu porodicu, ne postoje dokazi da primitivni celurosauri poput *[[Ornitholestes]]a*, *[[Proceratosaurus]]a* i *[[Scipionyx]]a* formiraju kladus sa *[[Coelurus]]om* na isključivanje drugih tradicionalnih porodica celurosaura. Druge osobine koje definiraju porodicu Coeluridae nisu tačno određene zato što nisu pronađeni svi dijelovi tijela roda *[[Coelurus]]*.

Godine 2003. O.W.M. Rauhut je kladističkom analizom zaključio da Coeluridae uključuje rodove *[[Coelurus]]* (kasna jura, Sjeverna Amerika), *[[Compsognathus]]* (kasna jura, Europa), *[[Sinosauropteryx]]* (rana kreda, Azija) i neimenovana vrsta slična *[[Compsognathus]]u* (rana kreda, Južna Amerika; poslije je svrstan u novi rod *[[Mirischia]]*). Rauhut smatra celuride monofiletičnom grupom primitivnih celurosaura koje karakterišu evolutivni obrati u nekim aspektima kralježaka u njihovo primitivnije stanje. Međutim, on i drugi autori od tada nisu dobili takav rezultat. Phil Senter je 2007. godine predložio da su *Coelurus* i *Tanycolagreus* jedini celuridi i da su celuridi spadali u veću grupu tiranosauroida.

## Izvori
Paloma

**Paloma** je žensko ime, koje potiče od latinske riječi "palumba", koja je označavala goluba. 

## Ličnosti

* Paloma Picasso, modna dizajnerica, poslovna žena i bivša glumica

## Toponimi
* Paloma (Kalifornija), Kalifornija, SAD
* Paloma (Okrug Kern), Kalifornija, SAD
* Paloma (Illinois), SAD
* Palomas (Badajoz), Španija
* Palomas (Chihuahua), Meksiko

## Pjesme
* *[[La Paloma]]* (cca. 1863)
* *[[Cucurrucucú paloma]]* (1965)
* *[[Una Paloma Blanca]]* (1975)
* *[[Paloma nera]]* (1993)

## Ostalo
* Paloma (toaletni papir), brend toaletnog papira
* ''Paloma'' (roman), autor: Kristine Kathryn Rusch
* Uragan Paloma, uragan u Atlantiku 2008.
* Paloma (koktel), popularni koktel temeljen na tekili

## References
Prva hrvatska nogometna liga 2011/2012.

**Prva hrvatska nogometna liga 2011./12.** (službeno *MAXtv Prva Liga*) bila je 21. sezona Prve hrvatske nogometne lige koja je započela u subotu 23. srpnja 2011. i završila 12. svibnja 2012. Sezona se sastojala od 2 dijela: jesenskog i proljetnog. Jesenski je dio trajao od 23. srpnja do 2. prosinca 2011. (prvih 17 kola prvenstva), a proljetni od 18. veljače do 12. svibnja 2012. (zadnjih 13 kola).

Prvakom je sedmi put uzastopno postao zagrebački Dinamo, tako osvojivši svoj 14. naslov.

## Ljestvica

## Rezultati

;Bilješke:
* 1: Rezultat dodijeljen.
* Izvor: Prva-HNL Blog 

## Povezano
* Hrvatski nogometni kup 2011./12.
* Druga HNL 2011./12.
* Prva hrvatska nogometna liga

## Vanjske veze
* Prva HNL
Druga hrvatska nogometna liga 2008/2009.

**Druga hrvatska nogometna liga sezone 2008./2009.** bila je 18. izdanje 2. HNL, a igrala se kao jedinstvena liga, kao i sezonu ranije. Novi drugoligaši su bili Međimurje (iz Prve HNL), te Lokomotiva, Suhopolje, Junak i Karlovac (iz 3. HNL). Naslov prvaka osvojila je Istra 1961, a uz nju, u Prvu HNL izravno su se kvalificirali i Karlovac, Lokomotiva te Međimurje, nakon što je Slavonac odustao od prelaska u viši rang. U razigravanju, Hrvatski dragovoljac je poražen protiv posljednjeplasirane momčadi 1. HNL, Croatije Sesvete.





Razmještaj klubova sezone 2008./09.


## Ljestvica

Završna ljestvica:

Napomena:  = momčadi koje su se plasirale u 1. HNL
Napomena:  = momčadi koje su ispale u 3. HNL



## Rezultati




Domaćin je u lijevom stupcu.
Boje:  = pobjeda domaćina;  = neriješeno;  = pobjeda gostiju.

## Statistika

* Utakmice koje su završile pobjedom domaćina: **132 (55%)**
* Utakmice koje su završile nerješeno: **55 (23%)** 
* Utakmice koje su završile pobjedom gosta: **53 (22%)** 
* Ukupan broj golova: **612** 
* Postotak golova koje su postigli domaći sastavi: **64%** 
* Postotak golova koje su postigli gostujući sastavi: **38%** 
* Prosječan broj golova po utakmici: **2,55** 
* Najviše postignutih pogodaka na jednoj utakmici: **4** – Marijan Vuka (Međumurje), Zoran Zekić (Moslavina)
* Najveća pobjeda: **9:1** - Međimurje - Junak
* Najbolji učinak na domaćem terenu: **[[NK Istra 1961|Istra 1961]]** - 13 pobjeda, 1 neriješena, 1 poraz
* Najbolji učinak na gostujućem terenu: **[[NK Karlovac|Karlovac]]** - 7 pobjeda, 3 neriješenih, 5 poraza
* Klub s najviše postignutih golova: **[[NK Međimurje|Međimurje]] - **61**
* Klub s najmanje primljenih golova: **Slavonac - **18**

## Strijelci

## Vanjske veze

* Službena stranica
Mikroblog

**Mikroblog** je naziv za blog koji se, za razliku od tradicionalnih blogova, sastoji isključivo od kratkih poruka, te slika, video-datoteka i drugih sadržaja kojima se može pristupiti temeljem Internet linka. Mikroblog u mnogo čemu predstavlja kombinaciju tradicionalnog bloga i društvene mreže, a relativna kratkoća sadržaja ga je učinila pogodnim za korištenjem pomoću programa za Instant messageing, E-mail i mobitele. Aktivnost na mikroblogu se naziva **mikrobloging** ili **mikrobloganje** (). 

O odgovoru na pitanje što se smatra mikroblogom, a što "pravim" blogom ne postoji konsenzus; okvirno se kao kriterij koriste poruke na popularnom servisu Twitter koje su ograničene na 140 znakova.
Coton de tulear

**Coton de tulear** je pasmina pasa, koja je ime dobila po svojoj "pamučnoj" (*coton*) mekoj dlaci. Smatra se poslušnim kućnim psom, koji se lako prilagođava raznim životnom prilikama. 

## Zunanje povezave

* The United States of America Coton de Tulear Club 
* The Canadian Coton de Tulear Club 
* The Coton de Tulear Club of America
Martin Lawrence

**Martin Fitzgerald Lawrence** (16. april 1965 -) je američki glumac, filmski režiser, producent, scenarist i stand up komičar. Slavu je stekao 1990-ih glavnim ulogama u holivudskim filmovima kao što su *[[Bad Boys (1995 film)|Bad Boys]]*, *[[Blue Streak (film)|Blue Streak]]* i *[[Big Momma's House]]*.

## Reference

## Vanjske veze
* 
* Interview, 2005, BlackNews 
* Interview, 7/03, BlackFilm
* Interview: January 25, 2006  on the Tavis Smiley show
* Martin Lawrence HBO Stand-Up Special Videos
Gabrielle Union

**Gabrielle Monique Union** (29. oktobar 1972 -) je američka glumica i bivša manekenka, najpoznatija po ulozi vođe crnih navijačica u filmu *[[Bring It On (film)|Bring it On]]*, odnosno u filmu *[[Bad Boys II]]*.

## Filmografija

## Izvori

## Vanjske veze
*
Peter Stormare

**Peter Stormare** (27. august 1953 - ) je švedski kazališni, filmski i televizijski glumac. Od 1980-ih je radio u SAD, gdje je deceniju kasnije postao poznat zahvaljujući nizu epizodnih i karakternih uloga, u kojima je obično tumačio negativce i nasilnike. Najpoznatiji je po ulozi mafijaškog bosa Johna Abruzzija u TV-seriji *[[Prison Break]]*. Glumio je u filmu *[[Inseparable (film)|Inseparable]]* iz 2011. godine.

## Vanjske veze

* 
* Unofficial website for Peter Stormare
* Uli Kunkle Edition  Lebowski Podcast tribute to Stormare's character in The Big Lebowski.
* "Un-pimp Your Auto" Commercials on Google video
* Peter Stormare's band
Državni neprijatelj (razvrstavanje)

**[[Državni neprijatelj]]** je fraza koja se koristi za osobe koje neki režim ili vlast smatra "nepoćudnima". Također može označavati:
* ''Državni neprijatelj'' (film), triler-film iz 1998. godine, ul. Will Smith;
* *[[The Public Enemy|Državni neprijatel]]<nowiki/>j* (ili *Državni neprijatelj broj 1*), klasični gangsterski film iz 1931. godine, ul. James Cagney 
* Državni neprijatelj (2002), južnokorejski film 
* ''Mesrine'', francuski film iz 2008. godine, u Hrvatskoj distribuiran kao *Državni neprijatelj broj 1*

## Povezano
* Public Enemy
Vukanovo jevanđelje

**Vukanovo jevanđelje** je jedno od najstarijih i najvažnijih spomenika srpskog jezika. To je takođe jedini raški spomenik iz tog vremena. Ono se čuvalo na Svetoj Gori u karejskoj ćeliji Svetog Save. Odatle ga je u Rusiju odneo Porfirije Uspenski i ono se i danas nalazi u Sankt Peterburgu u njegovoj Nacionalnoj biblioteci. Daleko je skromnije ukrašeno nego Miroslavljevo jevanđelje.

Nastalo je u Raškoj u vreme kada je vladao Vukan Nemanjić (najstariji Nemanjin sin). Posle Nemanjine smrti došlo je do sukoba braće zbog prestola. Mislilo se da je jevanđelje posvećeno Vukanu, ali danas se većina istraživača slaže da je ono napisano ranije, u vreme prve vladavine Stefana Prvovenčanog (1196–1202). U tom zapisu starca Simeona bila je posveta Stefanu, a kada je Vukan zavladao i Stefan bio proteran, izgrebano je Stefanovo ime i napisano Vukanovo. Zapis starca Simeona morao je nastati pre 1202. jer je Vukan tad zavladao Raškom.

Ovo je izborno jevanđelje i pripada novom, **Mstislavskom tipu** (vezan za rusku tradiciju). Većina potonjih jevanđelja je ovog tipa.
Rukopis je većim delom sačuvan, ima 189 listova, nedostaju samo manji delovi. Učestvovalo je 8 pisara, ali nisu svi dali jednak doprinos prepisivanju ovog dela. U prvom delu (1/6 rukopisa) smenjuju se pisari, a nakon toga imamo samo jednog – starca Simeona. Ovo upućuje na to da je posao počeo u nekoj pisarskoj radionici, a kasnije nastavio verovatno u manastirskoj pisarskoj radionici. U zapisu Simeon kaže da je posao završio u Peći u gradu Rasu. Peć se odnosi na pećinu. Ras je bio utvrđen grad, ispod njega su monaške pećine, isposnice.

Fototipsko izdanje je iz 1967. godine, a izdao ga je Josip Vrana. Fototipsko izdanje treba da bude kao original – u istom formatu, baš kako je ono zaista izgledalo. Ovo fototipsko izdanje je u smanjenom formatu i druge je boje.

Pisari (8) pripadaju različitim tradicijama. Glavni pisar (starac Simeon) koristi u velikoj meri ligature, što je odlika **raške pravopisne škole**, kao i „debelo jer“ koje drugi pisari nisu imali.

Vukanovo jevanđelje je prepisano sa dva predloška. Prvi predložak je znatno arhaičniji i većina istraživača se slaže da je to morao biti staroslovenski arhaični predložak. Drugi deo je prepisan sa nekog drugog predloška, ali tu se istraživači ne slažu da li je u pitanju predložak ruske ili makedonske provencijencije.

## Povezano
* Marijino jevanđelje
* Miroslavljevo jevanđelje
Enemy of the State (film)

***Enemy of the State*** (na srpskohrvatskom govornom području distribuiran pod naslovom ***Državni neprijatelj***) je američki filmski triler snimljen 1998. u režiji Tonyja Scotta. Protagonist je crni washingtonski advokat (Will Smith) koji slučajno otkrije dokaze o tome da su odmetnuti agenti NSA umiješani u ubistvo senatora, pa i sam postane meta, zbog čega je prisiljen potražiti pomoć odmetnutog eksperta za prisluškivanje (Gene Hackman).

Zbog slične teme, ali i lika koji tumači Gene Hackman, često se navodi kako je Enemy of the State svojevrsni "neslužbeni" nastavak klasičnog trilera *[[Conversation (film)|Conversation]]* (Prisluškivanje) iz 1974. godine.

## Uloge

## Reference

## Vanjske veze
* 
* 
*
Gabriel Byrne

**Gabriel James Byrne** (12. maj 1950 -) je irski glumac, scenarist, filmski režiser i producent. U domovini je krajem 1970-ih postao poznat zahvaljujući nastupu u sapunici *[[The Riordans]]*, a zahvaljujući njegovom liku je snimljen i spin-off serija pod naslovom *[[Bracken (TV serija)|Bracken]]*. Filmski debi mu je predstavljala uloga Uthera Pendragona u filmu *[[Excalibur (film)|Excalibur]]* iz 1981. nakon čega su ga zapazili i holivudski producenti. Poslije se istakao glavnim ulogama u filmovima kao što su *[[Miller's Crossing]]*, *[[The Usual Suspects]]* i *[[Stigmata (film)|Stigmata]]*. Za ulogu psihoterapeuta dr. Paula Westona u TV-seriji *[[In Treatment]]* je nagrađen Zlatnim globusom.

Byrne se 1988. oženio za američku glumicu Ellen Barkin, a zbog čega se iz Irske preselio u SAD. Sa njom je imao dvoje djece. Godine 1993. su se rastali, a 1999. i službeno razveli.

## Vanjske veze
* 
* 
* Gabriel Byrne's entry in Art of Amnesty 
* JewReview.net Gabriel Byrne video interview on Jindabyne and In Treatment 
* NPR ''Fresh Air'': The Art of Listening Gabriel Byrne discusses his role on "*In Treatment*" (May 30, 2009)
* Gabriel Byrne tells of childhood sexual abuse at Guardian.co.uk
* ByrneHolics: Website devoted to actor and activist Gabriel Byrne
Ali (film)

***Ali*** je američki biografski film snimljen 2001. u režiji Michaela Manna. Radnja prikazuje život slavnog boksera Muhameda Alija (koga glumi Will Smith) od 1964. kada je osvojio titulu prvaka u teškoj kategoriji od Sonnyja Listona, pa preko njegovog preobraćenja na islam i protivljenja vijetnamskom ratu, sve do znamenitog meča Rumble in the Jungle 1974.

Film je dobio uglavnom povoljne kritike, uključujući i Smitha koji je prošao kroz godinu dana intenzivnih fizičkih priprema kako bi što uvjerljivije utjelovio Alijev lik.

## Uloge

## Reference

## Vanjske veze
* 
* 
* 
* Excerpts from production notes 
* ''Senses of Cinema'' review
* "Michael Mann and Will Smith in the Ring With Ali" *New York Times* article
* An interview  with the film's cinematographer Emmanuel Lubezki
Jada Pinkett Smith

**Jada Koren Pinkett Smith** (18. septembar 1971 -) je američka glumica, pjevačica i poslovna žena. Poznatom je postala 1990-ih nastupima u dramskim filmovima kao što su *[[Menace II Society]]* i *[[Set It Off]]*. Godine 1997. se udala za poznatog glumca Willa Smitha kome je rodila dvoje djece - sina Jadena i kćer Willow. Od 2005. pjeva u heavy metal bendu *[[Wicked Wisdom]]*.

## Vanjske veze

* 
* 
* 
* 
* Official Website of Wicked Wisdom
* Official Website of New Village Leadership Academy
Michael Michele

**Majkl Mišel** (; rođena 30. avgusta 1966. u Evansvilu, Indijana) je američka filmska i televizijska glumica. Starija je od dve ćerke. Njen otac, Džeri, koji je belac, je preduzetnik, dok je njena majka, Tereza, koja je crna, korporacijski menadžer. U srednjoj školi, Majkl je igrala odbojku i košarku i bavila se trčanjem.

Pojavljivala se u muzičkim spotovima, od kojih su neki od R&B pevača Fredija Džeksona.

Poznata je po svojoj ulozi doktorke Kleo Finč u televizijskoj seriji *[[ER (TV serija)|Urgentni centar]]*, kao i detektiva Rene Šepard u poslednjoj sezoni serije **. Takođe je igrala glavnu ulogu i televizijskoj seriji kratkog veka *[[Kevin Hill]]*, kao i sporednu ulogu u seriji *[[New York Undercover]]*. Mišel je igrala ulogu Veronike Porše Ali u filmu *[[Ali (film)|Ali]]* iz 2001. godine. Pojavila se i u epizodi serije *[[Law & Order: Special Victims Unit|Red i zakon: odeljenje za žrtve]]*, koja je prikazana početkom 2007. godine. Pojavila se i u dve epizode četvrte sezone serije *[[Doktor Haus]]*, kao doktorka koja je ranije radila za Ciju

21. decembra 2004. godine rodila je sina Dž. Brandona.

## Vanjske veze
* 
* NBC-jev sajt o ''Urgentom centru''
* Zvanični sajt ''Urgentnog centra''  od Warner Bros.
Mindelo

**Mindelo** ponekad zvan i *Porto Grande* (i lokalno *Mindelu* i *Mindel*) je najveći grad na na zelenortskom otoku São Vicente u kom živi 98 % otočkog stanovništva i najveća luka u Zelenortskoj Republici od 70 000 stanovnika. Od 2003 *Mindelo* je sjedište *[[Dijeceza|Dijeceze]] Mindelo*.

## Historija
*Mindelo* se razvio kao grad početkom 19. vijeka u vrijeme parobroda, kad je njegova sigurna i duboka luka postala stanica za opskrbu brodova ugljenom.Britanska kompanija Randall razvila je veliki posao osprbljujući parobrode koji su plovili prema Evropi, Africi, Indiji, Australiji i Južnoj Americi. Na početku 1875, kompanija Cory Brothers snizila je cijena ugljena, tako da se povećao broj brodova koji su uplovljavali u Mindelo na 669 godišnje 1879. Kad su izgrađene druge luke slične namjene u Dakru (Senegal) i na Kanarskim otocima, broj brodova se smanjio ali je ponovno porastao početkom 20. vijeka kad je kroz luku prolazilo i po 2 000 brodova godišnje, od 1952. kad su brodovi prešli na naftu - broj brodova u luci se značajno smanjio. Danas se lukom služe uglavnom turistički kruzeri, brodovi koji donose robu za Zelenotorske otoke i jahtaši na plovidbi za Južnu Ameriku.

Od 1885 Mindelo je međustanica prvog transatlantskog telegrafskog kabla.

Mindelo je 2003. postao kulturno središte zemalja portugalskoga govornoga područja. Mindelo u Zelenortskoj Republici ima status kulturnog središta jer je tu živjela Cesária Évora najpoznatija stanovnica Zelenortskog arhipelaga.
Novo brodogradilište financirano kreditom Europske investicijske banke, dovršeno je početkom 1980-ih.

## Geografija
*Mindelo* leži na sjeveru otoka u dubokom prostranom vulkanskom zaljevu, okružen ogoljelim planinama (svo drveće posječeno je u prošlosti)

Riječica Julião teče kroz grad, u podnožju planine Cara na zapadu od centra grada nalazi se predgrađe Lazareto.
Na ulazu u zaljev u kojem se nalazi luka Porto Grande nalazi se otočić Dos Pássaros visok 82 m na kom se nalazi svjetionik.

### Znamenitosti Mindela
* *Palácio do Governador* (Governerova palača) dvokatna građevina iz 19. vijeka građena u kolonijalnom stilu.
* *Paço do Concelho* (Gradska vijećnica) danas služi kao vjećnica za cijeli otok.
* *Centro Nacional de Artesanato* je izložbeni prostor lokalnih primjenjenih umjetnika, keramičara, tekstilaca i slikara.
* *Liceu Ludjero Lima* (srednja škola) iz 19. vijeka građena u kolonijalnom stilu.

## Rast stanovništva Mindela

## Privreda i transport
Privreda *Mindelo* danas je bazirana na trgovini, ribarstvu, pomorstvo i turizmu. Pored grada nalazi se međunarodni aerodrom São Pedro.

## Gradovi prijatelji
*  Mafra

## Reference

## Vanjske veze

* Iformacije o Mindelu  
* Capital Lusófona 2003
Jamie Foxx

**Eric Marlon Bishop** (13. prosinca 1967.), poznatiji pod pseudonimom **Jamie Foxx** je američki glumac, stand-up komičar i pjevač.

Rođen je u Terrellu, Teksas. Majka mu je bila domaćica, a otac burzovni mešetar, koji je kasnije prešao na islam.
Roditelji su ga napustili kad mu je bilo samo sedam mjeseci. Odgojili su ga baka i djed s majčine strane. Primio je stogi baptistički odgoj.
Od pete godine učio je svirati klavir, a kasnije je pjevao i vodio crkveni zbor u lokalnoj baptističkoj crkvi. Tijekom srednje škole igrao je košarku i američki nogomet, želeći igrati profesionalno za Dallas Cowboyse. Na fakultetu je studirao glazbu.

## Glumačka karijera
Karijeru je započeo 1985., a do sada je snimio 20-tak ostvarenja. Prvo je pričao viceve na malim večerima stand-up komedije, a kasnije prelazi na televiziju. "Show In Living Color" braće Wayans bio je njegov proboj. Imao je i svoj vlastiti show, koji je trajao čak 5 godina. Debitirao je filmom "Poziv na seks". Kasnije mu je film "Samo igra" redatelja Olivera Stonea donijela popularnost.

Snimio je Collateral i dobio nominaciju za Oskara u kategoriji najboljeg sporednog glumca. Kasnije je snimio film Ray (film o Rayu Charlesu) i osvojio Oskara. Jedini je glumac uz Al Pacina, i prvi crnac koji je imao dvije nominacije za dva filma u istoj godini.

## Glazbena karijera
Imao je i uspjeha u glazbenoj karijeri. Snimio je niz pjesama s umjetnicima kao što su Kanye West, Lil Wayne, Mary J. Blige i The Game. Prvi album bio je dosta uspješan, ali drugi je donio niz hitova, i prodao se u 598.000 samo u prvom tjednu, a u 1.980.000 tijekom cijele kampanje. Foxx, koji je prezime uzeo od komičara Redda Foxxa, jedan je od samo četvero umjetnika kojima je pošlo za rukom osvojiti Oskara i imati album na broju jedan. (Ostalo troje su Frank Sinatra, Bing Crosby i Barbra Streisand).

Ima kćerku Corrinne, rođenu 1992. godine.

## Vanjske veze

* 
* Official Jamie Foxx Music Site 
* 
*
Wild Wild West

***Wild Wild West*** je američki western-steampunk film snimljen 1999. u režiji Barryja Sonnenfelda. Predstavlja remake popularne istoimene TV-serije iz 1960-ih godina, a radnja joj je smještena na Divlji zapad gdje prati napore dvojice agenata američke Tajne službe - Jamesa Westa (Will Smith) i Artemusa Gordona (Kevin Kline) - da uz pomoć raznih gadgeta zaustave megalomanijakalnog naučnika dr. Arlissa Lovelessa (Kenneth Branagh) koji namjerava sa mehaničkim mašinama uništiti SAD. Zamišljen kao jedan od najambicioznijih holivudskih projekata svog vremena, *Wil Wild West* je doživio komercijalni krah i salvu loših kritika. Will Smith je izjavio da mu je to najlošiji film u karijeri te se zbog njegove loše kvalitete javno ispričao Robertu Conradu, tumaču uloge Westa u originalnoj seriji.

U Srbiji je film bio distribuiran pod naslovom ***Divlji, divlji zapad***, a u Hrvatskoj pod naslovom ***Divlji zapad***.

## Uloge

## Vanjske veze
* 
* 
* 
* Wild Wild West on Metacritic.com 
* Budgets (Record-setting)- The Numbers.com 
* Wild Wild West on The Numbers.com 
* Adudathuda DVD podBLAST alternative DVD commentary for ''Wild Wild West''
* http://youtube.com/watch?v=vgYhLIThTvk
Dromeosaurini

**Dromeosaurini** (lat. **Dromaeosaurinae**) su potporodica dromeosaurida. Većina ih je živjela u današnjoj Sjevernoj Americi (*Dromaeosaurus*, *Utahraptor*), kao i Mongoliji, (*Achillobator*, *Adasaurus*), a moguće i u Danskoj (*Dromaeosauroides*). U Etiopiji su također pronađeni izolirani zubi koji možda pripadaju nekom dromeosaurinu; u svakom slučaju, sigurno je da pripadaju nekoj životinji koja je živjela tijekom perioda kasne jure. 

## Osobine
Svi sjevernoamerički i azijski dromeosaurini iz kasne krede bili su maleni, ne duži od 1,8 m (*[[Dromaeosaurus]]* i *[[Adasaurus]]*). Međutim, u dromeosaurine su spadali i najveći dromeosauridi: *[[Achillobator]]* je bio dug 6 metara, a *[[Utahraptor]]* 7,5 m.

Dromeosaurini se od ostalih dromeosaurida razlikuju po zdepastijim, kockastim lubanjama, dok pripadnici ostalih porodica obično imaju uže njuške. Također, dromeosaurini su obično teže građe, sa snažnim nogama, koje nisu toliko služile za brzinu već za napad.

Osim toga, dromeosaurine se od velociraptorina razlikuju po niskom DSDI omjeru; na primjer, njihovi zubi imaju nazubljenja jednake veličine i na prednjem i na zadnjem rubu. S druge strane, velociraptorini imaju veća nazubljenja na zadnjem rubu zuba, a na prednjem su ili maleni ili uopće nisu prisutni.

## Rodovi
U ovu potporodicu spada pet rodova:

## Izvori

## Vanjske veze
* http://paleodb.org/cgi-bin/bridge.pl?a=basicTaxonInfo&taxon_no=54552
Ceremonijal

**Ceremonijal** (njem. *Zeremonial* od franc. *cérémonial*) red je običaja propisan ili uobičajen na ceremonijama ili raspored svečanosti.

## U Katoličkoj crkvi
U Katoličkoj crkvi **ceremonijal** je naziv za obrednik, tj. knjigu koja sadrži upute za izvođenje obreda.

## Izvori
* *[[Izvori#HER|HER]], [[Izvori#An-Gold|An-Gold]]*
Men in Black (film)

***Men in Black*** (u prijevodu ***Ljudi u crnom***) je američka science fiction filmska komedija snimljena 1997. u režiji Barryja Sonnenfelda. Temelji na se na istoimenoj seriji stripova Lowella Cunnighama, a protagonist je njujorški detektiv (Will Smith) koga tajanstveni čovjek u crnom (Tommy Lee Jones) regrutira u supertajnu organizaciju zaduženu za obranu Zemlje od vanzemaljaca. Film je doživio izuzetan komercijalni uspjeh te potakao snimanje nastavka *[[Men in Black II]]* 2002. godine.

## Uloge

## Reference

## Vanjske veze
* 
*
Linda Fiorentino

**Linda Fiorentino** (9. mart 1958 -) je američka glumica, najpoznatija po ulozi fatalne zavodnice u noir trileru *[[The Last Seduction]]*.

## Filmografija
* *[[Vision Quest]]* (1985) – Carla
* *[[Gotcha! (1985 film)|Gotcha!]]* (1985) – Sasha
* *[[After Hours (film)|After Hours]]* (1985) – Kiki Bridges
* *[[Wildfire (1988 film)]]* (1988) – Kay
* *[[The Moderns]]* (1988) – Rachel
* *[[Shout (film)|Shout]]* (1991) – Molly
* *[[Queens Logic]]* (1991) – Carla
* *[[Strangers (1992 film)|Strangers]]* (1992) – Helen
* *[[Chain of Desire]]* (1992) – Alma D'Angeli
* *[[Beyond the Law (1992 film)|Beyond the Law]]* (1992) – Renee Jason
* *[[Acting on Impulse (film)|Acting on Impulse]]* (1993) – Susan Gittes
* *[[The Last Seduction]]* (1994) – Bridget Gregory/Wendy Kroy
* *[[The Desperate Trail]]* (1994) – Sarah O'Rourke
* *[[Jade (film)|Jade]]* (1995) – Trina Gavin
* *[[Unforgettable (film)|Unforgettable]]* (1996) – Dr. Martha Briggs
* *[[Larger than Life (film)|Larger than Life]]* (1996) – Terry Bonura
* *[[Men in Black (film)|Men in Black]]* (1997) – Dr Laurel Weaver ("L")
* *[[Kicked in the Head]]* (1997) – Megan
* *[[Body Count (1998 film)|Body Count]]* (1998) – Natalie
* *[[Dogma (film)|Dogma]]* (1999) – Bethany Sloane
* *[[Ordinary Decent Criminal]]* (2000) – Christine Lynch
* *[[What Planet Are You From?]]* (2000) – Helen Gordon
* *[[Where the Money Is]]* (2000) – Carol MacKay
* *[[Liberty Stands Still]]* (2002) – Liberty Wallace
* *[[Once More with Feeling (film)|Once More with Feeling]]* (2009) – Lydia

## Reference

## Vanjske veze
*
Pride 21

***Pride 21: Demolition*** je bila manifestacija mješovitih borilačkih vještina organizirana od strane PRIDE Fighting Championships organizacije. Događaj se održao 23. lipnja, 2002. u Saitama Super Areni u Saitami, Japan.

## Borbe

## Zanimljivosti
* Meč Don Frye -Yoshihiro Takayama je proglašen mečom godine od strane Wrestling Observer Newsletter-a.

## Povezano
* Popis PRIDE Fighting Championships manifestacija

## Vanjski izvori
* Službena Prideova stranica 
* Sherdog.com
Koste Živkovića (ulica u Beogradu)

**Koste Živkovića** je ulica koja se nalazi u naselju **Stari Košutnjak**, u opštini Rakovica.

## O naselju
Ulica se nalazi u naselju koje se sada zove **Stari Košutnjak** (prvobitni naziv je bio **Železnička kolonija**). Naselje je nastalo nakon Prvog svetskog rata kada je Ministarstvo železnice svojim radnicima pomoglo da dobiju kredite za kupovinu zemljišta i besplatno im prevezlo kamen i betonsko gvoždje za izgradnju kuća. Tu priliku je iskoristio veliki broj zaposlenih počev od najsiromašnijih pružnih radnika pa do visoko pozicioniranih savetnika i pomoćnika ministara. Obzirom na način nastanka naselja, kome je jedina veza sa Beogradom više od 30 godina bio voz, jedna od ulica je dobila ime po inženjeru Kosti Živkoviću.

## O Kosti Živkoviću
Godine 1903 na čelu Odeljenja za građenje železnica bio je inspektor **Kosta Živković**, veoma spreman i agilan inženjer koji je tadašnje 
odeljenje za Građenje, za nekoliko godina upravljanja njime, proširio i uvećao u zasebno odeljenje. U maju 1903 godine Živković je postavio u 
odeljenju mnogo mladih inženjera sa Beogradske Tehnike, koji su bili bez ikakve prakse u građenju železnica. On im je bio starešina i ujedno 
učitelj.Svi ti mladi inženjeri su bili angažovani na trasiranju, obeležavanju i građenju pruge Stalać-Kruševac-Kraljevo-Čačak-Užice-Šargan- Vardište.

## Povezano
* Lista ulica u Beogradu

## Reference
Istarski socijaldemokratski forum

**Istarski socijaldemokratski forum** (ISDF, , FSDI) je lijeva regionalistička politička stranka koja djeluje u Istarskoj županiji u Hrvatskoj. Osnovana je u Puli 14. prosinca 1996. Sadašnji predsjednik je Livio Bolković.

Nastala je odvajanjem članova Istarskog demokratskog sabora koje je vodio bivši župan Luciano Delbianco. Tada je bila u savezu sa SDP-om, ali od 2000. i formiranja Trećesiječanjske vlasti (čiji je IDS bio partner), ISDF se počela okretati Ljevici Hrvatske. Na lokalnim i regionalnim izborima 2009. godine nije dobila nijedno mjesto.

Kao i IDS, i ISDF se zalaže za autonomiju Istre u okviru Hrvatske.

## Izvor i vanjska poveznica
* Službena stranica 
* Istrapedia - ISDF
* IDF za autonomiju
Singularnost

**Singularnost** ili **singularitet** je centralni deo crne rupe u kojoj se svi atomi i sve čestice, koje se nađu u njoj, raščlanjuju i dele, isčezavaju, ili prelaze u neki drugi vid energije. Još uvek se ne može dati postojano objašnjenje koje bi nam moglo reći šta se tačno od ova dva dešava, ali pretpostavlja se da je nešto od ove dve mogućnosti. Ipak, uništenje energije nije moguće po Anštajnu i to bi osporilo trenutne teorije o prostor/vremenu. Ono što se tačno zna je da u singularnosti ne postoji nijedna dimenzija: niti visina, niti širina, niti dužina niti vreme. Da li se stiče neka nova se takođe ne zna.

## Literatura

* 
* 
*  §31.2 The nonsingularity of the gravitational radius, and following sections; §34 Global Techniques, Horizons, and Singularity Theorems
* -{Roger Penrose(1996)"Chandrasekhar, Black Holes, and Singularities"}-
* -{Roger Penrose(1999)"The Question of Cosmic Censorship"}-
* -{Τ. P. Singh"Gravitational Collapse, Black Holes and Naked Singularities"}-